A FIDE Grand Prix 2012–13 egy kiemelt erősségű sakkversenysorozat a Nemzetközi Sakkszövetség (FIDE) szervezésében, amely hat versenyből állt. A versenysorozat a 2014-es sakkvilágbajnokság kvalifikációs versenysorozatának egyik eleme, amelyről az első két helyezett szerezhetett kvalifikációt a világbajnokjelöltek versenyére. Ez utóbbi verseny győztese mérkőzhetett meg a regnáló világbajnokkal a világbajnoki címért. A Grand Prix-győzelmet a bolgár Veszelin Topalov szerezte meg az azeri Sahrijar Mamedjarov előtt.